text: Røveri tirsdag aften i supermarked 
  05 januar 2016 kl. 19.35
  Røver viste pistol og fik penge
  Tirsdag aften blev der begået røveri mod Dagligbrugsen i Årre. Gerningsmanden viste, at han havde en pistol i bukselinningen og fik derefte udleveet et endnu ukendt pengebeløb, hvorefter han flygtede. Syd- og Sønderjyllands politi oplyser, at gerningsmanden slap afsted med ca. 6000 kr.
  Han beskrives som en ung mand, ca. 180 cm. høj, almindelig af bygning, han var iført mørke sko, mørke jeans, mørk regnfrakke med hætte.
  - Vi er endnu ikke nået længere i efterforskningen, og vi har ikke nogen nye oplysninger i sagen at gå efter, siger lederen af lokalpoltiet i Varde, Torben Kloster, onsdag formiddag til TV SYD.
  Eventuelle oplysninger til politiet på tlf. 1-1-4.
  